Plijidi
Plijidi zo ur gumun eus Breizh, e Bro-Dreger, e departamant Aodoù-an-Arvor.

Douaroniezh
 Lec'hiet eo ur pemzek kilometr bennak er c'hreisteiz da Wengamp, ur seizh kilometr bennak eus Boulvriag hag a zo er c’hornôg. Ar parrezioù all e-kichen a zo Sant-Rien, Sant-Pever, Senven-Lehard, Sant-Konan ha Magor. Emañ Plijidi war harzoù Bro-Gerne er su ha Bro-Oueloù er reter.
 Lec'hiet eo Plijidi evel Gwengamp war bladenn Pentevr. He gorread a zo 2 579 ha. Treuzet eo gant an Trev, ur stêr a rae an disparti etre Plijidi-Treger, ar Plijidi a-vremañ, ha Plijidi-Goueloù, deuet da vezañ Senven. 250 m uhelder eo an dosenn uhelañ, hag ar bourk a zo en 207 m uhelder. 638 annezad a oa enni e 2006, 120 den ouzhpenn ma veze kontet tud Skolaj Diwan Bro-Dreger.

Anv

Ardamezioù

 Régis de Saint-Jouan ː Plesidy en Goëllo, pe Plesidy Léhart evit ul lodenn, Plesidy en Treguer pe Plesidy-Kerpezre evit al lodenn all

Istor

Ragistor 
 Tud a zo o chom e Plijidi abaoe meur a vilved. 
 Peulvinier kozh-tre zo, en o zouez hini Kaelouan ha hini an Toull Du.

Henamzer 
 Romaned zo bet amañ rak kavet ez eus bet restajoù ur c'hamp roman war dachenn ar gumun.

Er  ez eo bet diazezet ar barrouz gant Sedi, ur manac'h breizhat dianavezet moarvat, hag en deus roet e anv d'ar vro. Plijidi a dalvez kement ha "ploue" pe parrouz an aotrou "Sedi" . Un anv eo hag a oa douget e Kembre gwechall-gozh ivez.

E 1371, e oa anvet Plijidi, Ploesedi. Bet eo anvet Plijidi-Treger goude se ivez.

Dispac'h gall  
 Aloubet e oa bet ar vro d’an 20 a viz C'hwevrer 1796 gant ar Chouanted.

XIXvet kantved 

 30 Mae 1886 ː maen diazez iliz Sant-Pêr.
 2 Here 1887 ː lidet eo iliz Sant-Pêr.



Brezel-bed kentañ  
 90 gwaz a gollas o buhez abalamour d'ar brezel hervez monumant ar re varv, d.le. 5,27 % ag ar boblañs hervez an niveradeg bet graet e 1911.

Eil Brezel-bed 
 Gant an arme alaman e voe aloubet ar gumun e-pad an Eil brezel-bed. Er savadur a zo ur skolaj bremañ e oa bet graet un ti-lojañ soudarded. E-pad ar brezel-se e oa kalz a dud eus ar vro o stourm a-enep dezhi, hag un emgann bras a zo bet nepell alese e Koad Malaouen.
 Makiz Plijidi a zo bet savet ar Iñ Genver 1944 (kabiten ː Branchoux). Taget eo bet gant an Alamaned ar 27 Gouere 1944.
 Kemeret e voe 12 002 Lur en ti-post, gant izili eus ar Rezistañs moarvat, d’ar 4 a viz Even 1944, hervez danevell sizhuniek Titouroù Hollek Sant-Brieg.
 Mervel a reas 21 den eus ar gumun abalamour d'ar brezel.

Trevadennoù 
 Indez-Sina: ur soudard a varvas.

Monumantoù ha traoù heverk 

 Chapel ha kalvar Sant Erwan.
 Maen-hir Kaelouan, bet enrollet e 1887;
 Monumant ar re varv.
 Kalvar Feunteun ar C'hlan
 Maner Toull ar Golled, bet enrollet an 28 Mae1927;
 Chapel Sant Alor
 Chapel an Drinded (1779 evit ul lodenn), hag e groaz
 Chapel Sant-Alor (fin XVIIIvet)
 Chapel Sant-Erwan, gwechall Sant-Jakez (dismantroù), bet enrollet an 31 Meurzh 1926;
 Kastell Medig (XVIIIvet), diskaret goude un tan-gwall eus 1960. Roet en devoa e anv d'ar familh Cormier du Médic.
 Feunbteun Sant-Pêr, e-kichen ar bourg;
 Feunteun Santez-Anna e Kerhenry; o vont da get.

Emdroadur ar boblañs 
Emdroadur poblañs Plijidi abaoe 1793

Buhez ar gumun 
Div skol hag ur skolaj a zo e Plijidi: ur skol bublik gant tro-dro da 55 bugel enni, ur skol brevez (Sant-Jozef) gant war-dro 30 bugel ha Skolaj Diwan Plijidi gant 139 skolajiad (2008-2009) ha 202 e 2011-2012. E ti-kêr Plijidi ez eus 5 den o labourat.

Brezhoneg

Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

Skolaj Diwan 
 Ur skolaj Diwan a zo eno abaoe 1995. Ar skolaj nemetañ eo er gumun.
 E distro-skol 2022 e oa enskrivet 207 skolajiad e skolaj Diwan Plijidi.

Tud

Ardamezeg ar familhoù

Liammoù diavaez 

 Plijidi war lec'hienn Geobreizh

Levrlennadur 

 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Régis de Saint-Jouan : Dictionnaire des communes. Département des Côtes-d'Armor. Eléments d'histoire et d'archéologie. Conseil Général des Côtes d'Armor. Saint-Brieuc. 1990

Notennoù ha daveoù 

Kumunioù Aodoù-an-Arvor
Kumunioù Treger
Ar Brezoneg er Skol
Argant tapet e tiez-post Aodoù-an-Hanternoz gant tud eus ar Rezistañs